 Sawirka halkan hoose ka muuqdaa waa sawir caan ka ah dunida oo lagu magacaabo sawirka qoyskii reer Cooper ama sawirka qoyskii reer texas, waxaa sawirka la qaaday badhtamihii Kontonaadkii qarnigii hore, kadib markii qoyskani ay u guureen guri ay iibsadeen oo qaddiimi ahaa, kadibna maalintii u horreysay markii ay guriga galeenba ay iska qaadeen sawir-wadareed qoyska oo dhan ah si uu xasuus ugu noqdo maalintii ugu horreysay gurigoodan magaalada Texas, laakiin maay ogeyn in cid kale gurigan la deggen tahay... waa rooxaan ka soo laalaadda saqafka guriga oo leh qaabka qof foorara, waa muuqaal fasiraaddiisu adkaatay, waxa aanu dad badan oo reer galbeed ah aaminsiiyey ama u xaqiijiyey khuraafaadkii ay aaminsanaayeen ee ahaa in in guri kasta oo qaddiimi ah ama muddo aanay cidi deggenayn ay rooxaani degto. 